ᱥᱣᱚᱯᱱᱟ ᱵᱚᱨᱢᱚᱱ

ᱥᱣᱚᱯᱱᱟ ᱵᱚᱨᱢᱚᱱ (ᱡᱟᱱᱟᱢ ᱒᱙ ᱚᱠᱴᱚᱵᱚᱨ ᱑᱙᱙᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱦᱮᱯᱴᱟᱛᱷᱞᱤᱴ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱑᱘ ᱮᱥᱤᱭᱟᱱ ᱜᱮᱢᱥ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱫᱟ ᱟᱨ ᱒᱐᱑᱗ ᱮᱥᱤᱭᱟᱱ ᱮᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱦᱮᱯᱴᱟᱛᱷᱞᱚᱱ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱟᱠᱟᱫᱟ᱾ ᱟᱜᱚᱥᱴ ᱒᱐᱑᱙ ᱨᱮ ᱩᱱᱤ ᱫᱚ ᱚᱨᱡᱩᱱ ᱟᱨᱟᱰ ᱛᱮᱭ ᱢᱟᱹᱱ ᱟᱠᱟᱱᱟ᱾ ᱒᱐᱒᱒ ᱥᱮᱨᱢᱟ ᱨᱮ ᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱨᱮ ᱦᱮᱯᱴᱟᱛᱷᱞᱚᱱ ᱟᱨ ᱦᱟᱭ ᱡᱟ‌ᱢᱯ ᱨᱮ ᱥᱚᱱᱟ ᱢᱮᱰᱟᱞ ᱮ ᱟᱢᱮᱴ ᱞᱮᱫᱟ᱾

ᱡᱤᱭᱚᱱ
ᱵᱚᱨᱢᱚᱱ ᱫᱚ ᱑᱙᱙᱖ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱥᱩᱨ ᱜᱷᱳᱥᱯᱟᱨᱟ ᱟᱹᱛᱩ ᱨᱮ ᱢᱤᱫ ᱨᱮᱸᱜᱮᱡ ᱨᱟᱡᱽᱵᱚᱝᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱵᱟᱱᱟᱨ ᱠᱟᱴᱟ ᱨᱮ ᱛᱩᱨᱩᱭ ᱜᱚᱴᱟᱱ ᱠᱟᱛᱮ ᱠᱟᱹᱴᱩᱵ ᱛᱟᱦᱮᱱ ᱫᱚ ᱱᱩᱭ ᱞᱟᱹᱜᱤᱫ ᱦᱟᱦᱟᱲᱟ ᱜᱮ᱾ ᱟᱡᱤᱡ ᱟᱭᱳ ᱵᱟᱥᱚᱱᱟ ᱫᱚ ᱢᱤᱫ ᱪᱟ ᱵᱟᱜᱟᱱ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱟᱨ ᱟᱡ ᱵᱟᱵᱟ ᱯᱚᱧᱪᱟᱱᱚᱱ ᱵᱚᱨᱢᱚᱱ ᱫᱚ ᱢᱤᱫ ᱨᱤᱠᱥᱟᱰᱟᱭᱵᱷᱚᱨ ᱠᱟᱱᱟᱭ᱾ ᱟᱨ ᱒᱐᱑᱓ ᱨᱮ ᱤᱥᱴᱨᱚᱠ ᱦᱩᱭ ᱞᱮᱱ ᱛᱟᱭᱚᱢ ᱟᱡ ᱨᱮᱱ ᱯᱩᱱᱭᱟ ᱜᱤᱫᱽᱨᱟᱹ ᱞᱟᱹᱜᱤᱫ ᱡᱤᱭᱚᱱ ᱫᱚ ᱟᱹᱰᱤ ᱟᱱᱟᱴ ᱨᱮᱭ ᱧᱩᱨ ᱞᱮᱫᱟ᱾ ᱩᱱᱤ ᱫᱚ ᱵᱷᱟᱜᱮ ᱡᱚᱢᱟᱜ ᱧᱟᱢ ᱨᱮ ᱫᱚ ᱟᱹᱰᱤ ᱱᱟᱪᱟᱨ ᱜᱮᱭ ᱛᱟᱦᱮᱸ ᱠᱟᱱᱟ ᱟᱨ ᱟᱡᱟᱜ ᱵᱟᱹᱲᱛᱤ ᱠᱟᱹᱴᱩᱵ ᱠᱷᱟᱹᱛᱤᱨ ᱫᱟᱹᱲ ᱛᱮᱦᱚᱸ ᱦᱟᱹᱥᱩᱭ ᱫᱮ ᱛᱟᱦᱮᱸᱫ ᱪᱮᱫᱟᱜ ᱥᱮ ᱩᱱᱤ ᱫᱚ ᱟᱡ ᱞᱟᱹᱜᱤᱫ ᱵᱷᱮᱜᱟᱨ ᱫᱟᱹᱫᱟᱹᱲ ᱯᱟᱱᱟᱦᱤ ᱵᱟᱭ ᱦᱟᱛᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ᱾ ᱥᱣᱚᱯᱱᱟ ᱫᱚ ᱟᱡᱟᱜ ᱥᱤᱨᱯᱷᱟᱹ ᱨᱮᱭᱟᱜ ᱠᱟᱹᱣᱰᱤ ᱜᱷᱟᱨᱚᱸᱡᱽ ᱪᱟᱞᱟᱣ ᱨᱮᱭ ᱵᱮᱵᱷᱟᱨᱮᱫ ᱛᱟᱦᱮᱸᱫ, ᱱᱩᱠᱩ ᱫᱚ ᱯᱟᱠᱟ ᱚᱲᱟᱜ ᱫᱚ ᱵᱟᱝ ᱛᱟᱦᱮ ᱠᱟᱱ ᱛᱟᱠᱚᱣᱟ᱾ ᱒᱐᱑᱖ ᱥᱟᱞᱮ ᱨᱮ ᱩᱱᱤ ᱫᱚ ᱟᱛᱷᱞᱮᱴᱤᱠᱥ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱛᱮ ᱑,᱕᱐,᱐᱐᱐ ᱴᱟᱠᱟ ᱥᱠᱳᱞᱟᱨᱥᱤᱯ ᱡᱤᱛᱠᱟᱹᱨ ᱠᱮᱫᱼᱟ᱾ ᱩᱱᱤ ᱫᱚ ᱠᱚᱞᱠᱟᱛᱟ ᱨᱮ ᱥᱤᱧᱚᱛ ᱥᱯᱳᱴᱥ ᱚᱛᱷᱚᱨᱤᱴᱤ ᱨᱮᱭᱟᱜ ᱠᱟᱢᱯᱟᱥ ᱨᱮ ᱴᱨᱮᱱᱤᱝ ᱮᱫᱟ᱾

᱒᱐᱑᱖ ᱥᱟᱞᱮ ᱨᱮ, ᱩᱱᱤ ᱫᱚ ᱜᱳᱥᱯᱚᱨᱴᱥ ᱯᱷᱚᱣᱩᱱᱰᱮᱥᱚᱱ ᱦᱚᱛᱮᱛᱮ ᱨᱟᱦᱩᱞ ᱰᱨᱟᱵᱷᱤᱰ ᱟᱛᱷᱞᱮᱴ ᱢᱮᱱᱴᱚᱨᱥᱤᱯ ᱯᱨᱚᱜᱨᱟᱢ (Rahul Dravid Athlete Mentorship Programme) ᱫᱟᱨᱟᱭ ᱛᱮ ᱥᱚᱦᱚᱫ ᱮ ᱧᱟᱢ ᱞᱮᱫ-ᱟ᱾

᱒᱐᱑᱘ ᱮᱥᱤᱭᱟᱱ ᱠᱷᱮᱞᱚᱸᱰ ᱨᱮ ᱵᱟᱨᱢᱟᱱ ᱫᱚ ᱥᱤᱨᱯᱷᱟᱹᱭ ᱟᱢᱮᱴ ᱠᱮᱫᱼᱟ᱾ ᱩᱱᱤ ᱫᱚ ᱢᱟᱹᱥᱠᱩᱲᱟ ᱵᱟᱡᱟᱣ ᱛᱩᱞᱩᱪ ᱦᱚᱸ ᱱᱚᱣᱟ ᱡᱤᱛᱠᱟᱹᱨ ᱞᱮᱱᱟ᱾ ᱒᱐᱑᱗ ᱮᱥᱤᱭᱟᱱ ᱟᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ–ᱛᱤᱨᱞᱟᱹ ᱦᱮᱯᱴᱟᱛᱷᱞᱚᱱ ᱨᱮ ᱩᱱᱤᱭᱟᱜ ᱢᱚᱱ ᱵᱷᱟᱸᱜᱟᱣ ᱞᱮᱱ ᱛᱟᱭᱟ ᱪᱮᱫᱟᱜ ᱥᱮ ᱘᱐᱐ ᱢᱤᱴᱟᱨ ᱮ ᱨᱮ ᱩᱱᱤ ᱫᱚ ᱯᱩᱱᱟᱜ ᱴᱷᱟᱶ ᱮ ᱦᱟᱢᱮᱴ ᱞᱮᱫᱟ᱾ ᱢᱮᱱᱠᱷᱟᱱ ᱵᱟᱨᱢᱟᱱ ᱟᱡᱟᱜ ᱟᱭᱢᱟ ᱯᱚᱨᱥᱚᱱᱟᱞ ᱨᱮᱠᱚᱨᱰ ᱠᱚᱭ ᱨᱟᱹᱯᱩᱫ ᱞᱮᱫ ᱛᱟᱦᱮᱸᱫ ᱟᱨ ᱩᱱᱤ ᱫᱚ ᱯᱩᱭᱞᱩ ᱖ ᱜᱚᱴᱟᱝ ᱠᱷᱮᱞᱚᱸᱰ ᱠᱷᱚᱱ ᱥᱚᱱᱟ ᱥᱤᱨᱯᱷᱟᱹᱭ ᱟᱢᱮᱴ ᱞᱟᱹᱜᱤᱫ ᱞᱟᱹᱠᱛᱤᱭᱟᱱ ᱯᱚᱭᱮᱱᱴ ᱮ ᱦᱟᱹᱨ ᱞᱮᱫᱟ᱾

᱒᱐᱒᱐ ᱨᱮ ᱩᱱᱤᱭᱟᱜ ᱠᱟᱹᱣᱰᱤ ᱜᱚᱲᱚ ᱧᱟᱢ ᱵᱚᱱᱫᱚ ᱮᱱ ᱛᱟᱭᱟ ᱢᱮᱱᱠᱷᱟᱱ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱨᱮ ᱟᱡᱟᱜ ᱚᱲᱟᱜ ᱨᱮ ᱴᱨᱮᱱᱤᱝ ᱮ ᱪᱟᱞᱟᱣ ᱤᱫᱤᱭᱟ ᱢᱮᱱᱛᱮᱭ ᱵᱟᱲᱟᱭ ᱚᱪᱚ ᱟᱠᱟᱫᱟ᱾

ᱩᱱᱤ ᱫᱚ ᱒᱐᱒᱑ ᱯᱷᱮᱰᱮᱨᱮᱥᱚᱱ ᱠᱚᱯ ᱥᱤᱱᱤᱭᱚᱨ ᱟᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱦᱮᱯᱴᱮᱞᱚᱱ ᱨᱮ ᱥᱚᱱᱟ ᱥᱤᱨᱯᱷᱟᱹᱭ ᱟᱢᱮᱴ ᱠᱮᱫᱼᱟ ᱟᱨ ᱒᱐᱒᱒ ᱨᱮ ᱩᱱᱤ ᱫᱚ ᱦᱮᱯᱴᱮᱞᱚᱱ ᱨᱮ ᱡᱟᱹᱛᱤᱭᱟᱹᱨᱤ ᱠᱷᱮᱞ ᱨᱮ ᱥᱮᱞᱮᱫ ᱞᱮᱱᱟᱭ᱾ ᱩᱱᱤ ᱫᱚ ᱑.᱘᱓ ᱢᱤᱴᱚᱨ ᱩᱥᱩᱞ ᱫᱚᱱ ᱠᱟᱛᱮ ᱩᱥᱩᱞ ᱫᱚᱱ ᱠᱷᱮᱞᱚᱸᱰ ᱨᱮᱠᱚᱨᱰ ᱵᱷᱟᱸᱜᱟᱣ ᱠᱟᱛᱮ ᱢᱤᱫ ᱵᱟᱝ ᱟᱸᱥ ᱟᱱ ᱥᱚᱱᱟᱭ ᱦᱟᱢᱮᱴ ᱠᱮᱫᱼᱟ᱾ ᱩᱱᱤ ᱫᱚ ᱡᱟᱵᱷᱞᱤᱱ ᱟᱨ ᱑᱐᱐ ᱢᱤᱴᱚᱨ ᱦᱚᱨᱰᱮᱞᱥ ᱨᱮ ᱯᱩᱭᱞᱩ ᱨᱮ ᱛᱟᱦᱮᱸ ᱠᱟᱱᱟᱭ᱾ ᱩᱱᱤ ᱫᱚ ᱦᱮᱯᱴᱟᱛᱷᱚᱞᱚᱱ ᱨᱮ ᱥᱚᱱᱟ ᱡᱤᱛᱠᱟ.ᱨ ᱠᱮᱫᱟ ᱟᱨ ᱩᱱᱤ ᱢᱮᱱ ᱠᱮᱫᱟ ᱡᱮ ᱩᱱᱤ ᱫᱚ ᱥᱯᱚᱱᱥᱟᱨ ᱠᱟᱹᱢᱤᱭᱟᱹ ᱠᱚᱣᱟᱜ ᱞᱟᱹᱭ ᱥᱠᱚᱨ ᱠᱷᱚᱱ ᱦᱚᱸ ᱵᱟᱹᱲᱛᱤ ᱥᱠᱳᱨ ᱮ ᱠᱚᱨᱟᱣ ᱫᱟᱲᱮᱭᱟᱜᱼᱟ᱾

ᱦᱟᱢᱮᱴ
ᱮᱥᱤᱭᱟᱱ ᱮᱛᱷᱞᱮᱴᱤᱠᱥ ᱪᱮᱢᱯᱤᱭᱟᱱᱥᱤᱯ
+ᱥᱮᱨᱢᱟᱴᱷᱟᱶᱜᱷᱚᱴᱚᱱᱯᱚᱭᱮᱱᱴᱚᱨᱡᱚ᱒᱐᱑᱗ᱠᱚᱞᱤᱝᱜᱚ ᱥᱴᱮᱰᱤᱭᱟᱢ, ᱵᱷᱩᱢᱱᱮᱥᱣᱚᱨᱦᱮᱯᱴᱟᱛᱷᱞᱚᱱ᱕᱙᱔᱒ᱥᱚᱱᱟ᱒᱐᱑᱙ᱠᱷᱟᱞᱤᱯᱷᱟ ᱡᱮᱡᱟᱹᱛᱤᱭᱟᱹᱨᱤ ᱥᱴᱮᱰᱤᱭᱟᱢ, ᱫᱳᱦᱟᱦᱮᱯᱴᱟᱛᱷᱞᱚᱱ᱕᱙᱙᱓ᱨᱩᱯᱟᱹ
ᱯᱷᱮᱰᱟᱨᱮᱥᱟᱱ ᱠᱟᱯ
+ᱥᱮᱨᱢᱟᱴᱷᱟᱶᱜᱷᱚᱴᱟᱱᱯᱚᱭᱮᱱᱴᱚᱨᱡᱚ᱒᱐᱑᱗ᱡᱚᱦᱚᱨᱞᱟᱞ ᱱᱮᱦᱮᱨᱩ ᱥᱴᱮᱰᱤᱭᱟᱢ, ᱱᱟᱶᱟ ᱫᱤᱞᱞᱤ ᱦᱮᱯᱴᱟᱛᱷᱞᱚᱱ᱕᱘᱙᱗ᱥᱚᱱᱟ
ᱮᱥᱤᱭᱟᱱ ᱜᱮᱢᱥ
+ᱥᱮᱨᱢᱟᱴᱷᱟᱶᱜᱷᱚᱴᱚᱱᱯᱚᱭᱮᱱᱴᱚᱨᱡᱚ᱒᱐᱑᱔ᱤᱱᱪᱮᱣᱚᱱ ᱮᱥᱤᱭᱟᱰ ᱢᱮᱱ ᱥᱴᱮᱰᱤᱭᱟᱢᱦᱮᱯᱴᱟᱛᱷᱞᱚᱱ᱕᱑᱗᱘᱕ ᱟᱱ ᱴᱷᱟᱶ᱒᱐᱑᱘ᱡᱮᱞᱳᱨᱟ ᱵᱩᱝ ᱠᱟᱨᱱᱳ ᱥᱴᱮᱰᱤᱭᱟᱢᱦᱮᱯᱴᱟᱛᱷᱞᱚᱱ᱖᱐᱒᱖ᱥᱚᱱᱟ

᱒᱑᱐᱘ ᱜᱮᱢᱥ ᱨᱮ ᱥᱚᱱᱟ ᱡᱤᱛᱠᱟᱹᱨ ᱞᱟᱹᱜᱤᱫ ᱥᱤᱨᱯᱷᱟᱹ 
 ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱠᱷᱚᱱ  ᱴᱟᱠᱟ᱾ 

ᱵᱟᱨᱦᱮ ᱡᱚᱱᱚᱢ

ᱛᱷᱚᱠ: ᱥᱤᱧᱚᱛ ᱨᱮᱱ ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ: ᱠᱷᱮᱞᱚᱸᱰᱤᱭᱟᱹ

ᱥᱟᱹᱠᱷᱭᱟᱹᱛ